Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 646/10/4403	Nitra, 23.9.2013
EEČ : 2-32-197-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	si  v dobe od 01. 06. 2010 až doposiaľ riadne neplnil svoju vyživovaciu povinnosť voči svojmu synovi XXXXX, nar. 24. 04. 1989, trvale bytom XXXXX, ul. Slovenskej Armády č. 5, ktorá mu vyplýva zo Zákona o rodine  a ktorej výška bola na základe rozsudku Okresného súdu v Nitre č. k. 11P68/04 zo dňa 22. 04. 2004, ktorý nadobudol právoplatnosť dňa 20. 08. 2005 stanovená na sumu vo výške 150 € mesačne, ktoré je povinný platiť vždy do 15- tého dňa v mesiaci vopred, pričom neplnením si vyživovacej povinnosti mu vznil dlh na výživnom vo výške 1.159 €,       

lebo je trestné stíhanie neprípustné podľa § 9 odsek 1 písmeno d

Odôvodnenie:
	Poverený príslušník vtedajšieho OR PZ, oddelenia skráteného vyšetrovania v XXXXX uznesením sp. zn.  ORP-1989/2-OSV-NR-2010 zo dňa 28. 09. 2010 podľa § 199 odsek 1 Trestného poriadku začal trestné stíhanie  a následne poverený príslušník OOPZ v XXXXX uznesením sp. zn.  ORP-346/ZM-NR-2011 zo dňa 10. 01. 2011  podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona. 
	V rámci prípravného konania bol vypočutý obvinený XXXXX, svedok poškodený XXXXX a boli zabezpečené príslušné listinné doklady. Na základe listinných dokladov  bolo zistené, že obvinený XXXXX dňa 02. 06. 2013 zomrel a v spisovom materiáli na č.l. 65  sa nachádza úmrtný list, ktorý túto skutočnosť potvrdzuje.
	V zmysle § 215 odsek 1 písmeno d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9.
	Podľa § 9 odsek 1 písmeno d/ Trestného poriadku trestné stíhanie nemožno začať a ak bolo už začaté, nemožno v ňom pokračovať a musí byť zastavené proti tomu, kto zomrel.
	Vzhľadom na tú skutočnosť, že obvinený XXXXX zomrel, rozhodla som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka